

LaBitin jäsentiedote 3/2013

**Syysterveiset hallitukselta!**

Kesä alkaa olla muisto vain ja syksy kolkuttaa ovella. Jotta pimeä syksy ei tuntuisi niin uuvuttavalta ja työn täyteiseltä, vietetään aikaa yhdessä LaBitin tapahtumien merkeissä! Kuten jo kevään jäsentiedotteessa lupailtiin, **SPR:n verenluovutustilaisuus** on nyt syksyllä. Tilaisuus järjestetään **tiistaina 8.10.2013**. Aloitetaan vapaaehtoisella verenluovutuksella klo 17:00 ja sen jälkeen päästään kuulemaan ajankohtaisia asioita veripalvelusta, verensiirroista ja veritilauksista maakunnissa. Luennot alkavat verenluovutuksen jälkeen klo 18:00. Luvassa on kattava tietopaketti ajankohtaista asiaa! ☺ Tapahtumassa on tarjolla pientä suolaista ja makeaa purtavaa. Tervetuloa kaikki! Ilmoitathan osallistumisesi ja mahdollisen verenluovutuksen allekirjoittaneelle tai osoitteeseen lakeudenbioanalyytikot@gmail.com, jotta veripalvelu osaa varautua luovuttajien määrään.

Vuoden ehkä tärkein tapahtumakin alkaa lähestyä eli pikkujoulu! ☺ LaBitin **pikkujoulu** järjestetään tänä vuonna **perjantaina** **22.11.2013.** Opintopäiviltä saadun palautteen perusteella, päätimme järjestää pikkujoulun Vaasan Kaupunginteatterissa. Menemme katsomaan näytöstä Pohjanmaa, joka on Antti Tuurin klassikkoromaaniin perustuva näytäntö.

*”Hakalan veljesten väkevä ja kirpeän huumorin sävyttämä tarina luotaa syvällisesti pohjalaisuutta.”*

Järjestämme Vaasaan yhteiskuljetuksen Seinäjoelta. Lippuja teatteriin ja paikkoja linja-autoon on rajoitetusti, joten 50 ensimmäisenä ilmoittautunutta mahtuu mukaan. Näytös alkaa klo 19:00, jonka jälkeen on ruokailu. Lisää informaatiota sekä ruokailusta että ilmoittautumisesta tulee lähiaikoina. Omavastuu pikkujouluun on 15 €.

Tulevana keväänä järjestämme virkistyspäivän maakunnassa, luultavimmin Lappajärvellä sekä opintopäivän Seinäjoella. Näistä tapahtumista lisää tietoa lähempänä ajankohtaa! ☺

Mukavaa syksyn jatkoa kaikille!

Maija-Kaisa Välimäki, pj.